Nøgleord

Sammendrag



Nøgleord

1. Fri udveksling af tjenesteydelser restriktioner på området for organisation af messer ingen begrundelse ulovligt

(EF-traktaten, art. 59, 61, 63 og 64 (efter ændring nu art. 49 EF, 51 EF, 52 EF, og 53 EF) samt art. 60, 65 og 66 (nu art. 50 EF, 54 EF og 55 EF))

2. Fri bevægelighed for personer etableringsfrihed fri udveksling af tjenesteydelser restriktioner på området for organisation af messer ingen begrundelse ulovligt

(EF-traktaten, art. 52, 54, 56, 57, 59, 61, 63 og 64 (efter ændring nu art. 43 EF, 44 EF, 46 EF, 47 EF, 49 EF, 51 EF, 52 EF og 53 EF) samt art. 55, 58, 60, 65 og 66 (nu art. 45 EF, 48 EF, 50 EF, 54 EF og 55 EF))

Sammendrag

1. En medlemsstat tilsidesætter de forpligtelser, der påhviler den i henhold til traktatens artikel 59 (efter ændring nu artikel 49 EF), traktatens artikel 60 (nu artikel 50 EF), traktatens artikel 61, 63 og 64 (efter ændring nu artikel 51 EF, 52 EF, og 53 EF) samt traktatens artikel 65 og 66 (nu artikel 54 EF og 55 EF), når den indfører restriktioner for den frie udveksling af tjenesteydelser, uden at disse er begrundet i tvingende almene hensyn, idet den opretholder bestemmelser, der

stiller krav om en godkendelse eller officiel anerkendelse af virksomheden med organisation af messer

pålægger den, der organiserer messer, at have et hjemsted, en virksomhed eller i hvert fald et fast forretningssted på nationalt eller lokalt plan

pålægger den, der organiserer messer, at have en særlig form eller retlig status

kræver, at virksomhed med organisation af messer udøves med eneret

forbyder den, der organiserer messer, at udøve virksomheden i kommercielt øjemed

stiller krav om, at messen skal have periodisk karakter

stiller krav om, at messer er i overensstemmelse med en regions målsætninger i forbindelse med det regionale program

stiller krav om overholdelse af stramme frister i forbindelse med godkendelsesproceduren for messer

forbyder organisationen af andre messer end dem, der er indført i den officielle kalender.

( jf. præmis 26-34 og 42 samt domskonkl. 1 )

2. En medlemsstat tilsidesætter de forpligtelser, der påhviler den i henhold til traktatens artikel 59 (efter ændring nu artikel 49 EF), traktatens artikel 60 (nu artikel 50 EF), traktatens artikel 61, 63 og 64 (efter ændring nu artikel 51 EF, 52 EF, og 53 EF) og traktatens artikel 65 og 66 (nu artikel 54 EF og 55 EF) samt i henhold til traktatens artikel 52 og 54 (efter ændring nu artikel 43 EF og 44 EF), traktatens artikel 55 (nu artikel 45 EF), traktatens artikel 56 og 57 (efter ændring nu artikel 46 EF og 47 EF) og traktatens artikel 58 (nu artikel 48 EF), når den indfører restriktioner for den frie udveksling af tjenesteydelser og etableringsfriheden, uden at disse er begrundet i tvingende almene hensyn, idet den opretholder bestemmelser, hvorefter

udnævnelse af organer til brug for messer er betinget af medvirken fra offentlige myndigheder eller lokale organer af en anden art

udøvelsen af virksomhed med organisation af messer er betinget af, at stifterne eller partnerne mindst omfatter én institution fra lokalområdet

organisation af messer er betinget af indgriben fra organer, som er sammensat af aktive erhvervsdrivende fra det pågældende område, med henblik på godkendelse af udstillinger.

( jf. præmis 36-42 og domskonkl. 2 )